CELEX: 62017CN0094
Language: et
Date: 2017-02-23 00:00:00
Title: Kohtuasi C-94/17: Eelotsusetaotlus, mille on esitanud Tribunal Supremo (Hispaania) 23. veebruaril 2017 – Rafael Ramón Escobedo Cortés versus Banco de Sabadell S.A.

15.5.2017   
            
            
               ET
            
            
               Euroopa Liidu Teataja
            
            
               C 151/19
            
         Eelotsusetaotlus, mille on esitanud Tribunal Supremo (Hispaania) 23. veebruaril 2017 – Rafael Ramón Escobedo Cortés versus Banco de Sabadell S.A.
   (Kohtuasi C-94/17)
   (2017/C 151/25)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kassaator: Rafael Ramón Escobedo Cortés
   
      Vastustaja kassatsioonimenetluses: Banco de Sabadell S.A.
   
      Eelotsuse küsimused
   
   
               1.
            
            
               Kas direktiivi 93/13 (1) artikliga 3 koostoimes lisa punkti 1 alapunktiga e ja artikli 4 lõikega 1 on vastuolus kohtupraktika, milles tuvastatakse, et laenulepingu tingimus, milles on sätestatud viivitusintressi määr, mis on rohkem kui 2 % suurune lisakoormus lisaks lepingus kindlaksmääratud aastase laenuintressi määrale, paneb tarbijale, kes maksekohustuse täitmisel hilineb, kohustuse tasuda ebaproportsionaalselt suurt hüvitist ja on seega ebaõiglane?
            
         
               2.
            
            
               Kas direktiivi 93/13 artikliga 3 koostoimes lisa punkti 1 alapunktiga e, artikli 4 lõikega 1, artikli 6 lõikega 1 ja artikli 7 lõikega 1 on vastuolus kohtupraktika, milles määratakse selle üle otsustamisel, kas viivitusintressi määra ette nägev laenulepingu tingimus on ebaõiglane, tingimuse ebaõiglust kontrollides kindlaks lisakoormus, mida nimetatud intress endast laenuintressi suhtes kujutab, kuna see on „ebaproportsionaalselt suur hüvitis, mida on kohustatud maksma tarbija, kes on jätnud oma kohustused täitmata“, ja sedastatakse, et ebaõiglaseks tunnistamise tagajärg peab olema nimetatud lisakoormuse täielik kaotamine, nii et kuni laenu tagasimaksmiseni tuleb tasuda ainult laenuintressi?
            
         
               3.
            
            
               Kui vastus teisele küsimusele on jaatav: kas viivitusintressi määra ette nägeva lepingutingimuse tühiseks tunnistamisel selle tingimuse ebaõigluse tõttu peab olema muid õiguslikke tagajärgi selleks, et need oleksid direktiiviga 93/13 kooskõlas, nagu näiteks intressinõude – nii laenu- kui ka viivitusintressi – täielik kaotamine, kui laenusaaja ei täida kohustust laenumaksed lepingus ettenähtud tähtajaks tasuda või seadusjärgse intressi nõudmine?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/2, lk 288).